b'\n_START_ARTICLE_\nRomualdas Brazis\n_START_PARAGRAPH_\nRomualdas Brazis (g. 1942 m. bir\xc5\xbeelio 6 d. Padvariai, Vilniaus apskr.) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1965 m. baig\xc4\x97 Vilniaus pedagogin\xc4\xaf institut\xc4\x85 (VPI). 1977\xe2\x80\x931978 m. sta\xc5\xbeavo Purdue universitete (JAV). 1982 m. fizikos ir matematikos moksl\xc5\xb3 daktaras. 1995 m. Krokuvos mokslo ir meno akademijos, 1999 m. A. \xc5\xa0veicerio medicinos pasaulin\xc4\x97s akademijos narys._NEWLINE_1965\xe2\x80\x931968 m. dirbo VPI, nuo 1968 m. Puslaidininki\xc5\xb3 fizikos institute, nuo 1978 m. Plazmini\xc5\xb3 rei\xc5\xa1kini\xc5\xb3 laboratorijos vadovas. 1972\xe2\x80\x931976 m. ir 1977\xe2\x80\x931987 m. d\xc4\x97st\xc4\x97 Vilniuas universitete, 1989\xe2\x80\x931990 m. v\xc4\x97l VPI. 1987\xe2\x80\x931988 dirbo Makso Planko kietojo k\xc5\xabno tyrim\xc5\xb3 institute (\xc5\xa0tutgartas), Plazmos fizikos institute (Garchingas), 1994 m. EURATOM plazmos tyrimo centre (Lozana)._NEWLINE_Lietuvos lenk\xc5\xb3 mokslinink\xc5\xb3 draugijos \xc4\xafk\xc5\xabr\xc4\x97jas ir 1989\xe2\x80\x931998 m. pirmininkas.\n_START_SECTION_\nMokslin\xc4\x97 veikla\n_START_PARAGRAPH_\nTyr\xc4\x97 superauk\xc5\xa1tojo da\xc5\xbenio elektromagnetin\xc4\x97s spinduliuot\xc4\x97s s\xc4\x85veik\xc4\x85 su puslaidininki\xc5\xb3 plazma. Patobulino kai kuriuos puslaidininkini\xc5\xb3 med\xc5\xbeiag\xc5\xb3 nekontaktin\xc4\x97s neardomosios analiz\xc4\x97s metodus, atrado elektromagnetini\xc5\xb3 bang\xc5\xb3 sklidimo i\xc5\xa1ilgai periodini\xc5\xb3 darini\xc5\xb3 sluoksni\xc5\xb3 draud\xc5\xbeiam\xc4\x85sias juostas, suk\xc5\xabr\xc4\x97 eksiton\xc5\xb3 magnetiniuose puslaidininkiuose s\xc4\x85veikos modeli\xc5\xb3, i\xc5\xa1k\xc4\x97l\xc4\x97 fonon\xc5\xb3 kaupinamo infraraudonosios spinduliuot\xc4\x97s lazerio id\xc4\x97j\xc4\x85.'